**DJEČJI VRTIĆ MARIJA PETKOVIĆ**

**ZAGREB, MALLINOVA 4**

KLASA: 112-03/25-01/08

URBROJ: 251-626-1

Zagreb, 10. 9. 2025.

Na temelju članka 26. Zakona o predškolskom odgoju i obrazovanju ( NN 10/97, 107/07, 94/13, 98/19, 57/22, 101/23), Upravno vijeće Dječjeg vrtića Marija Petković, raspisuje

**NATJEČAJ ZA RADNO MJESTO ODGOJITELJ/ICA PREDŠKOLSKE DJECE**

jedan (1) izvršitelj/ica u radni odnos na neodređeno puno radno vrijeme na adresi

**Korčula, Blato, Ulica 79. br. 5.**

**U prijavi na natječaj** navode se osobni podaci podnositelja prijave (ime i prezime, adresa stanovanja, broj mobitela, e-mail adresa) i naziv radnog mjesta na koje se prijavljuje. Prijavu je potrebno vlastoručno potpisati.

**Uz pisanu prijavu na natječaj potrebno je priložiti slijedeće dokumente :**

* životopis
* dokaz o stečenoj stručnoj spremi (preslika)
* dokaz o položenom stručnom ispitu (preslika)
* uvjerenje nadležnog suda da se protiv kandidata ne vodi kazneni postupak (sukladno čl. 25. st. 2. Zakona o predškolskom odgoju i obrazovanju ) - ne starije od 30 dana od dana objave natječaja
* uvjerenje nadležnog prekršajnog suda da se protiv kandidata ne vodi prekršajni postupak (sukladno čl. 25. st. 4. Zakona o predškolskom odgoju i obrazovanju) - ne starije od 30 dana od dana objave natječaja
* potvrdu nadležnog Hrvatskog zavod za socijalni rad da kandidat nema izrečenu mjeru za zaštitu dobrobiti djeteta (sukladno čl. 25. st. 10. Zakona o predškolskom odgoju i obrazovanju ) - ne starije od 30 dana od dana objave natječaja
* ERPS (elektronički zapis radno-pravnog statusa) iz baze podataka Hrvatskog zavoda za mirovinsko osiguranje - ne starije od dana objave natječaja

**Uvjeti:**

Uvjeti prema članku 24. i 25. Zakonu o predškolskom odgoju i obrazovanju (NN 10/97, 107/07, 94/13, 98/19, 57/22 i 101/23) i Pravilniku o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama, te drugim pravnim i fizičkim osobama koje provode programe ranog i predškolskog odgoja i obrazovanja (NN 145/24).

Na oglašena radna mjesta mogu se javiti osobe oba spola pod istim uvjetima. (Članak 13. Zakona o ravnopravnosti spolova, NN 82/08, 69/17)

Osobe koje ostvaruju pravo prednosti prilikom zapošljavanja prema posebnim propisima dužne su uz prijavu na natječaj pozvati se na to pravo, te priložiti svu propisanu dokumentaciju prema posebnom zakonu.

Osoba koja može ostvariti pravo prednosti prema članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) i članka 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) dužna se u prijavi na natječaj pozvati na to pravo, te ima prednost u odnosu na ostale kandidate samo pod jednaki uvjetima.

Osoba koja se poziva na pravo prednosti kod zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, uz prijavu na javni natječaj dužna je priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Osoba koja se poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužna je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Prijave za natječaj dostavljaju se na e-mail: [marija.petkovicpisarnica@gmail.com](mailto:marija.petkovicpisarnica@gmail.com)

Nepotpune i nepravovremene prijave neće se razmatrati.

Rok za podnošenje prijava na natječaj iznosi osam (8) dana od dana objave natječaja. Natječaj je objavljen na mrežnoj stranici Hrvatskog zavoda za zapošljavanje, te mrežnoj stranici i oglasnim pločama Vrtića: **11. 9. 2025.** Rok za prijavu na natječaj je: **19. 9. 2025.**

Prema odredbama uredbe (EU) 2016/679 Europskog parlamenta i Vijeća od dana 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka svi dokumenti zaprimljeni na ovom natječaju, poslani su slobodnom voljom ispitanika te se smatra da je ispitanik dao privolu za obradu svojih podataka. Podaci će biti obrađivani isključivo u svrhu provođenja natječaja.

Dječji vrtić ima pravo tražiti dodatnu dokumentaciju radi utvrđivanja zadovoljavanja uvjetima natječaja i radnog mjesta.

Dječji vrtić Marija Petković zadržava pravo, bez obrazloženja, ne prihvatiti nijednu prijavu odnosno poništiti javni natječaj.